gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl es gl gl gl gl gl pt gl pt gl pt gl gl gl zh en sv fr de de gl gl gl gl gl gl gl es gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Pola creación da Academia Galega da Língua Portuguesa
Martes, terza feira, 27 de setembro de 2022
Profesores portugueses e galegos únense en Compostela
Co apoio da Associação de Amizade Galiza-Portugal, a comisión que promove a creación dunha academia da lingua portuguesa en Galiza organiza unha serie de conferencias sobre o devir da lusofonía.
Redacción - 11:30 08/10/2007
Tags: Academia Galega da Língua Portuguesa Associação de Amizade Galiza-Portugal Galiza-Portugal lusofonía
Logo da asociación organizadora
As conferencias comezan esta segunda feira en Compostela, a partir do mediodía na Facultade de Filoloxía da USC. Nelas intervirán os profesores Evanildo Bechara, da Academia Brasileira de Letras, e Malaca Casteleiro, da Academia das Ciências de Lisboa, presentados polos catedráticos galegos Martinho Montero Santalha, José Luís Rodrigues e Maria do Carmo Henriques.
O profesor Bechara -autor de dúas ducias de libros, entre os que está a Moderna gramática da Língua Portuguesa, empregada nas escolas e medios académicos, e director da equipe de estudantes de Letras da PUC-RJ-, vai falar sobre "A Língua Portuguesa na visão dos fundadores da ABL: unidade e diversidade".
A conferencia de Casteleiro leva por título "Contribuição do Dicionário da Academia das Ciências de Lisboa e do Dicionário Houaiss para a unidade, na diversidade, da Língua Portuguesa". O Profesor Malaca Casteleiro é responsábel de varios proxectos de investigación, entre os que destacan o de Português Fundamental; Estruturas Lexo-Gramaticais do Português Contemporâneo e o Dicionário electrónico do Português Contemporâneo. Tamén é de salientar o Dicionário da Língua Portuguesa Contemporânea, -coñecido como o "Dicionário da Academia" e publicado en 2000-, e o Dicionário Escolar da Língua Portuguesa.
Pola creación da Academia Galega da Língua Portuguesa
Segundo os organizadores, o evento responde ao desexo da Comissão Promotora da Academia Galega da Língua Portuguesa, creada na sede da Associação de Amizade Galiza-Portugal, de ofrecer ao público galego un testemuño directo de dous representantes da lingua portuguesa, nunha altura "na que o portugués de Galiza está nunha encrucillada, estando en xogo as aplicacións do Acordo Ortográfico".
Durante as conferencias, os profesores galegos participantes e mailos organizadores presentarán o seu proxecto de creación dunha Academia da Língua Portuguesa no noso país, que xa amosaron esta fin de semana no VI Congresso da Lusofonia, celebrado en Bragança. O tema deste encontro, que terminou no sábado, foi a variante brasileira da lingua portuguesa, e na sesión de peche o profesor Malaca Casteleiro defendeu que "também o galego é uma variante do português e como tal deve se trazido para o espaço da lusofonia".
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Regresa o Culturgal Edición xeral
Independencia, creatividade e esplendor Edición xeral
Un país normal Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto